《逍遥吟》
元代·贝守一

饥餐匕箸饭，渴饮甆罂酒。
不忺白昼眠，时复绕庭走。
不结冷淡交，亦无名利友。
晚借竹风涼，临池坐良久。

作者简介：贝守一（一二○○——一二八○），号月溪，余杭（今属浙江）人。道士，主洞晨观。通医术。元世祖至元十五年（一二七八）授凝真抱素大师。十七年卒，年八十一。有《月溪稿》，已佚。《洞霄图志》卷五有传。今录诗九首。